Ὁ Ἅγιος Μάμας – Αντίβαρο\nBy admin -- 2 September 2006 7 December 2012\nNo Comments on Ὁ Ἅγιος Μάμας\nΠοιὸς εἶναι αὐτὸς ὁ Ἅγιος ποῦ ἔρχεται στὴν ράχη τοῦ λιονταριοῦ ; Δὲν εἶναι ἡ εἰκόνα του σὰν ζωγραφιὰ παραμυθιοῦ ;\nἈληθινὰ ὁ Ἅγιος Μάμας μιλοῦσε μὲ τὰ ζῶα ;\nΚλείνω τὰ μάτια μου καὶ βλέπω τὸν κόσμο.\nΠρὶν ἀπὸ 20 μόλις χρόνια, ζούσανε στὴν Ἀφρικὴ 200.000 λιοντάρια.\nΣήμερα ζοῦνε μόνο 23.000 .\nΤὸ 90% χάθηκε καὶ τὰ λιοντάρια ὁδηγοῦνται στὴν ἐξαφάνιση.\nΠαραλάβαμε ἕναν κόσμο ποὺ μένει μόνο στὶς φωτογραφίες καὶ στὴν εἰκόνα τοῦ Ἁγίου Μάμαντος. Παραδίδουμε τὸν κόσμο ἄδειο καὶ λειψό.\nΔηλητηριάσαμε τὶς θάλασσες καὶ τοὺς οὐρανούς.\nΦαρμακώσαμε τὰ φυτὰ καὶ τὰ ζῶα.\nΒυθίσαμε τὸ μαχαίρι τῆς ἐκμετάλευσης στὶς ρίζες τῆς ζωῆς,\nξεχερσώσαμε, δολοφονήσαμε, καταστρέψαμε,\nφιάξαμε στὴν θέσι τοῦ κόσμου μία ἀβάσταχτη κόλασι. (1)\nἈνοίγω τὰ μάτια μου καὶ βλέπω ξανὰ τὴν εἰκόνα τοῦ Ἁγίου.\nὉ Ἅγιος στὴν ράχη τοῦ λέοντα, τὸ ἀρνὶ στὴν ἀγκαλιά του.\nἩ ποιμενικὴ ράβδος στὸ χέρι του – ἡ ράβδος ποὺ ποιμαίνει ἕναν κόσμο\nεἰρήνης καὶ ἑνότητας.\nΣτὴν ὀρθόδοξη κοσμολογία ὁ ἄνθρωπος εἶναι συνδημιουργός του κόσμου καὶ ὁ κόσμος ἀναφέρεται στὸν Δημιουργὸ μέσω τοῦ ἀνθρώπου.\nἘμεῖς προσευχόμαστε γιὰ τὸν κόσμο, ἐμεῖς σώζουμε τὸν κόσμο, ἐμεῖς\nδίνουμε νόημα στὸν κόσμο.\nἘμεῖς ὑψώνουμε τὸν κόσμο μέχρι τὸ σκαλοπάτι τοῦ Θεοῦ.\nΣτὴν εἰκόνα τοῦ Ἁγίου Μάμαντος , τοῦ Ἁγίου ποὺ ταξίδευε στὴν ράχη\nτοῦ λιονταριοῦ, ἀντικρύζουμε τὰ σύμβολα μιᾶς ἄλλης ζωῆς,\nκαὶ ἑνὸς ἄλλου κόσμου.\nἈποσύρουμε τὸ μαχαίρι – ἀντὶ σφαγεῖς ποιμένες τῆς δημιουργίας,\nπροστάτες, ὁδηγοὶ καὶ ἱερεῖς.\nΜᾶς δόθηκε τὸ σιτάρι καὶ παραδίδουμε τὸ ψωμί.\n“So man is priest of the creation through his power to give thanks and to offer the creation back to God; and he is king of creation through his power to mould and fashion, to connect and diversify.” (2)\nὉ Ἅγιος Μάμας, γεννήθηκε στὴν Παφλαγονία τὸ 260 ἀπὸ γονεῖς χριστιανούς, οἱ ὁποῖοι ἦταν φυλακισμένοι γιὰ τὴν χριστιανική τους δράση. Πρώτου πεθάνουν, ἔφεραν στὴ ζωὴ τὸν Μάμα, ποὺ βρέφος ἀκόμα γνώρισε τὴν ὀρφάνια. Ὅμως μία πλούσια χριστιανὴ ὀνόματι Ἀμμία ἀνέλαβε τὴν ἀνατροφή του. Ἐπειδὴ τὸ βρέφος συνήθιζε νὰ φωνάζει τὴ γυναίκα αὐτὴ μαμά, ὀνομάστηκε Μάμας. Σὲ ἡλικία 15 χρονῶν συνελήφθη ἀπὸ εἰδωλολάτρες καὶ ὑποβλήθηκε σὲ φρικτὰ βασανιστήρια. Ἀρχικά του κρέμασαν σιδερένια ράβδο στὸ λαιμὸ καὶ τὸν ἔριξαν στὴ θάλασσα, καθὼς ὅμως σώθηκε, στὴ συνέχεια τὸν ἔριξαν σὲ ἀναμμένο καμίνι, ἀπὸ τὸ ὁποῖο καὶ πάλι βγῆκε σῶος. Ἔπειτα τὸν ἔριξαν στὰ θηρία τὰ ὁποῖα δὲν τὸν ἄγγιξαν. Τελικὰ τὸν θανάτωσαν μὲ τρίαινα, ἡ ὁποία διαπέρασε τὰ σπλάχνα του.\nΠαφλαγονίας τὸ κλέος καὶ μαρτύρων ἀγλάϊσμα, φύλαξ καὶ φρουρὸς τῶν Κυπρίων, ἀνεδείχθης Μάμα μάρτυς ἔνδοξε΄ τὴν θάλασσαν διῆλθεν ὥσπερ ζῶν, καὶ ταύτης τρικυμίας χαλινῶν, θαυμασίως λάρνακά σου, Μόρφου τὴ πόλει κατεστήριξας. Διὸ ἐν τὴ μνήμη σου σοφέ, εὐῶδες μύρον βρύει ἐξ αὐτῆς. Δόξα τῷ Θεῶ τῷ ἐνεργούντι διὰ σου πάσιν ἰάματα.\nΤὴν μνήμη τοῦ Ἁγίου Μάμαντος τιμοῦμε στὶς 2 μηνὸς Σεπτεμβρίου.\n2. THE ORTHODOX WAY, by Bishop Kallistos Ware\nἉγιογραφία: Ὁ Ἅγιος Μάμας\nἈντίβαρο, Σεπτέμβριος 2006\nὍσιος Αὐξέντιος ὁ Μοναχὸς\nΗ τάξη του κόσμου και ο Άγιος Χριστόφορος ο κυνοκέφαλος 57 seconds ago\nΓιατί το «Μνημόνιο» καταλύει το Σύνταγμα; 1 minute, 24 seconds ago\nΣυνέντευξη του Νίκου Λυγερού στον Γ. Συληγαρδάκη, «Θράκη» Ξάνθης 1 minute, 32 seconds ago\nΑυξήθηκαν οι Έλληνες "εκ μεταγραφής"… 1 minute, 39 seconds ago\n1940 και Εκκλησία 1 minute, 44 seconds ago\nΠρόσφυγες του ’22 στη «μητέρα-πατρίδα» 1 minute, 55 seconds ago\n«Αραπιάς άτι, Γάλλου νούς, βόλι Τουρκιάς, τόπ’ Αγγλου* πόλεμος μέγας πολεμά, βαρεῖ τό καλυβάκι…» (*τόπ΄ = μπάλα κανονιού)… 2 minutes ago